Dominacija sirove snage nad vještinom, taktička ortodoksnost i izostanak kreativnosti te enorman utjecaj sudaca na ishod utakmica – to je rukomet iz perspektive nekoga tko je zaluđen nogometom. Ne slažete se?

Prvo, moram priznati da odavno više ne pratim rukomet, kao ni ostale momčadske sportove – nekad je bilo drugačije, ali onda me nogomet toliko okupirao da za ostale igre s loptom nemam više ni volje ni vremena. No nešto me je ipak intrigiralo dovoljno da sinoć pogledam utakmicu Hrvatske i Francuske, taj bučno najavljivani 'klasik' europskog i svjetskog rukometa. Sudar momčadi s najblesavijim nadimcima u sportu: Francuzi sebe zovu Les Experts (po prijevodu naslova TV serijala 'CSI' u njihovoj zemlji), a Hrvati su Kauboji (nemam pojma zašto, ali netko od vas sigurno zna...).